
Νικόλαος Παπάτσας
Αντιπρόεδρος – EFA GROUP


Ο Νικόλαος Παπάτσας αποφοίτησε από το Κολλέγιο του Wooster (Οχάιο, ΗΠΑ) με πτυχίο στην Επιστήμη Υπολογιστών (1982) και έλαβε M.B.A. (1984) από το Πανεπιστήμιο Clark (Μασαχουσέτη, ΗΠΑ). Από το 1984-1989 εργάστηκε ως Διευθυντής Συστημάτων Πληροφορικής (IT) για την Aspen Square Management, μία εταιρεία Διαχείρισης Εθνικής Ακίνητης Περιουσίας (National Real Estate and Property Management), που εδρεύει στο Springfield (Μασαχουσέτη, ΗΠΑ). 

Το 1990-1993 διετέλεσε Αντιπρόεδρος Επιχειρησιακών Λειτουργιών και Πληροφορικής για την Asahi/Αμερικής, κατασκευαστή και διεθνή διανομέα βιομηχανικών προϊόντων, με έδρα τη Βοστώνη. Το 1993, ο κος Παπάτσας ξεκίνησε να εργάζεται για την εταιρεία Ευρωπαϊκές Επενδύσεις και Επιχειρήσεις Αεροδιαστημικής A.E. (EFA VENTURES S.A.), με έδρα την Αθήνα, στην οποία σύντομα έγινε μέτοχος.

Η EFA VENTURES (μέλος του Oμίλου EFA GROUP), έχει καθιερωθεί ως η κορυφαία εταιρεία στην παροχή υπηρεσιών Βιομηχανικών Συνεργασιών τεχνικής συμβουλευτικής και υλοποίησης έργων, Αναβάθμισης και Λογιστικής Υποστήριξης Συστημάτων, καθώς και σε Επενδύσεις Υψηλής Τεχνολογίας, στους τομείς της αεροδιαστημικής, άμυνας και ασφάλειας. 

Επιπλέον, η EFA VENTURES έχει δημιουργήσει και διαθέτει μια σειρά από συνδεδεμένες εταιρείες με κύριες δραστηριότητες στον τομέα της άμυνας και ασφάλειας, συγκεκριμένα τη ΤΗΕΟΝ SENSORS (Ηλεκτροπτικά Συστήματα και Συστήματα Νυχτερινής Όρασης), τη SCYTALYS (C4I, ISR, Data Links, Tactical Simulators), την ES-SYSTEMS (IoT, αισθητήρες εμπορικής και διαστημικής χρήσης), την  UCANDRONE (μη επανδρωμένα «έξυπνα» ιπτάμενα συστήματα), την AETHER (Εναέριοι Στόχοι) και τη DEFENDER (Συστήματα Ασφαλείας).

Ο κ. Παπάτσας έχει μεγάλη εμπειρία σε θέματα τεχνολογίας και παροχής υπηρεσιών συμβουλευτικής στους τομείς της αεροδιαστημικής και της άμυνας.

